朗尼都頂唔順：拉舒福特係時候離開曼聯
2024年05月17日 17:02
東網電視
更多新聞短片
拉舒福特(右)今季狀態長期低迷。(Getty Images)
曼聯前鋒拉舒福特今季狀態長期低迷，昔日紅魔鬼隊長朗尼都頂唔順，公開表示如果「福仔」想拯救足球事業，就應該離開曼聯。
朗尼話：「好多人知道拉舒福特有能力喺頂級聯賽立足，但我仲未睇到呢點，佢係時候考慮去其他聯賽踢波，佢必須問自己呢個問題，離隊反而可能有好處。」朗尼言下之意，建議拉舒福特離開英超，事實上，以往有唔少曼聯球員離隊，轉戰其他聯賽，都獲得重生，由幾年前轉投意甲球隊國際米蘭嘅盧卡古，到今季登陸西甲嘅格連活特，外借德甲球隊多蒙特嘅查頓辛祖都係好例子。
另外，朗尼認為曼聯必須圍繞般奴費南迪斯制定戰術，因為呢位葡萄牙國腳實力極強。